钦定古今图书集成/明伦汇编/官常典/第786卷 > 燕肃
## 钦定古今图书集成/明伦汇编/官常典/第786卷 > 燕肃

按《宋史》本传：“肃字穆之，青州益都人。父峻，慷慨任侠，
杨光远反时，率其属迎符彦卿，遂家曹州。肃少孤贫，
游学，举进士，补凤翔府观察推官。寇准知府事，荐改
秘书省著作佐郎，知临邛县。县民尝苦吏追扰，肃削
木为牍，民讼有连逮者，书其姓名，使自召之，皆如期
至。知考城县，通判河南府。召为监察御史，准方知河”

轻悍喜斗，肃下令独罪先殴者，于是斗者为息。直昭
文馆，为定王府记室参军，判尚书刑部。建言：“京师大
辟，一覆奏而州郡之狱有疑及情可悯者上请，多为
法司所驳，乃得不应奏之罪。愿如京师，死许覆奏。”遂
诏疑狱及情可悯皆上请，语在《刑法志》。其后大辟上
请者多得贷，议自肃始。擢龙图阁待制、权知审刑院、
知梓州，还，同纠察在京刑狱，再判刑部，累迁左谏议
大夫、知亳州，徙清州。属岁歉，命兼京东安抚使，入判
太常寺兼大理寺，复知审刑。肃言：“旧太常锺磬皆设
色，每三岁亲祠则重”饰之。岁既久，所涂积厚，声益不
协。乃诏与李照、宋祁同按王朴律，即划涤考击，合以
律准，试于后苑，声皆协。又诏与章得象、冯元详刻漏。
进龙图阁直学士、知颖州，徙邓州，官至礼部侍郎，致
仕，卒。肃喜为诗，其多至数千篇。性精巧，能画入妙品。
图山水，罨布浓淡，意象微远。尤善为古木折竹，尝造
《指南记》、里鼓二车及欹器以献。又上莲花漏法，诏司
天台考于钟鼓楼下，云“下与《崇天历》合。”然肃所至，皆
刻石以记其法，州郡用之以候昏晓，世推其精密。在
明州为《海潮图》，著《海潮论》二篇。子度，孙瑛。